Vor alle de heren vnde menne, dar dusse breff komende wert bekenne wy hyr nagescreuen meister Laurentz Johannis, domhere to Abow vnde kerkehere to Borgho, Henric Henricsone vnde Olaff Nielsson, borghemester der stat Borgho, mit dussen gegienuerdigh oppen breffue, dat dusse erbaren vroue Helene Olaffs dotter is gewesen der vrouen Cristinen, de nw to Reffuel jn Got gesto&#x0364;ruen is, ere recte syster van vader vnde moder. Wor vmme bidde wy de ersamen heren de dar offuer rekt sytthen vnde rekt vo&#x0364;ren, dat sze ere hulppeligh syn dar sze rekt an hefft; dat wile wy stedes gotliken vordenen wor wy ko&#x0364;nen vnnde vormo&#x0364;ghen. Gescreuen to Borgho des sundaghes na des hilghe likemes dagha jnt jar na Gades gebort 1498, vnder vnse signete.